Mompó i Prieto aborden el possible finançament de la Diputació a diferents projectes de Gandia
25 març 2025

## Mompó i Prieto aborden el possible finançament de la Diputació a diferents projectes de Gandia25 març 2025Última actualització: 25 març 2025

![](../gestion/img/cfce4c2ccda946cd437ce20b8f9d5184271bbbda3a81f3834a78e89f2438b323.jpeg)  
  

El president de la Diputació de València, **Vicent Mompó**, s'ha reunit aquest matí amb l’alcalde de Gandia, **José Manuel Prieto**, per a abordar el possible finançament de la institució provincial a diferents projectes de la capital de la Safor. A la reunió també ha participat el regidor de Gandia i diputat provincial, **Vicent Mascarell**.

El president de la Diputació ha destacat “_el treball conjunt de les administracions per a millorar els nostres pobles i ciutats_”. “_En aquest cas, estem parlant d'una ciutat amb un potencial enorme, no només turístic, que requereix el suport de la Diputació per a avançar en el seu progrés_”, ha explicat Mompó, qui ha reiterat que la institució provincial “_sempre estarà al costat de cadascun dels municipis de la província perquè cada avanç que es produeix en ells repercuteix en el benestar i la millora de tots els valencians i les valencianes_”.

En aquest sentit, ha assegurat: _“Hem escoltat i pres nota de les peticions de Gandia i estudiarem la manera d’ajudar l’ajuntament en tot el que puguem”. “Aquestes reunions bilaterals són molt productives perquè coneixem de primera mà les necessitats dels municipis, en aquest cas de Gandia, i demostren la col·laboració institucional per damunt dels colors polítics i amb l’únic objectiu de millorar la vida de les persones”_.

Per la seua banda, l’alcalde de Gandia, José Manuel Prieto, ha qualificat la reunió de _“fructífera”. “Agraïsc el to del president i de la institució per a tirar endavant projectes importants i estratègics per a la ciutat, no només per la seua envergadura i el volum econòmic, sinó perquè seran claus per a una nova transformació de la ciutat en benefici dels ciutadans i les ciutadanes”_, ha esgrimit.

A més, ha declarat: _“A mi, com a alcalde, em correspon demanar en totes les institucions perquè es traduïsca en inversions amb les quals se’ns puga ajudar gràcies a les subvencions nominatives o altres mecanismes”. “És el cas del Pavelló Gandia Arena, que és una inversió potent per al nostre turisme i el nostre esport. Ací també hem buscat una implicació definitiva de la Diputació de València i hem trobat receptivitat, o per a ajudar a acabar el ‘trinquet’, una vegada es completen tots els processos judicials, perquè l’ajuntament té l’objectiu d’acabar aquesta infraestructura tan important”_, ha concretat Prieto.

De la mateixa manera, ha concretat: “T_ambé hem parlat de calendaritzar algunes inversions en matèria de carreteres i infraestructures, que també són una prioritat, i algunes altres que també busquen que aquesta transformació de la ciutat comence a completar-se, que es faça amb l’ajuda de totes les administracions, i ací, governe qui governe, busquem la complicitat i l’ajuda de totes les institucions. Això és el que hem trobat, una vegada més, en el president de la diputació”_.

En aquest sentit, ha detallat que “_ja hi ha una inversió en carreteres que començarà a executar-se en breu, que és la prolongació de la carretera Natzaret-Oliva al seu pas pel Molí de Santa Maria per a llevar el trànsit, un compromís adquirit amb els veïns. Ara es tracta que en la planificació present i futura de les carreteres per a aquesta legislatura es contemplen alguns projectes que estaven pendents amb la Diputació”. “El president s’ha compromés a què la Diputació ajudarà la ciutat, i això és una bona notícia”_, ha insistit.